Наташа Ковачевиќ

мини|Наташа Ковачевиќ
**Наташа Ковачевиќ** (Белград, 20 мај 1994) — српска кошаркарка. Играч на крилната позиција и игра речиси во сите репрезентации. Тешката сообраќајна несреќа привремено ја прекинала нејзината играчка кариера, па и покрај ампутацијата на ногата таа се вратила на паркетот како кошаркарка на Црвена звезда. По завршувањето на нејзината играчка кариера, таа станала претседател на овој клуб.

## Играчка кариера
Кариерата ја започнала во Партизан во 2008 година и таму играла до 2010 година. Со Партизан го освоила второто место во српското првенство.

Во јануари 2010 година се преселила во Вождовац, со кој играла и во Јадранската лига. Поради финансиските проблеми на Вождовац, во јануари 2013 година преминала во Црвена звезда. За Звезда имала просек од 16,6 поени, 6,6 скока и 2,4 асистенции, што било нејзина отскочна даска за потпишување на првиот странски ангажман со унгарскиот тим Ѓер.

### Несреќа
На 07.09.2013 година заедно со целиот тим на Гер доживеале тешка сообраќајна несреќа. Во несреќата загинале тренерот на тимот и генералниот директор, додека на Наташа поради последиците од несреќата и бил ампутиран долниот дел од ногата. Набргу по несреќата, целата српска јавност сакала да и помогне на младата кошаркарка. Помош дала и Француската кошаркарска федерација. Поранешниот кошаркар на Црвена звезда Зуфер Авдија пронашол соодветна протеза во Израел, а само два месеци по несреќата, Наташа повторно можела да  шутира на кошот.

### Враќање на паркетот
По неколкумесечниот тренинг со кошаркарите на Црвена звезда и добиените дозволи од ФИБА и КСС за да може да продолжи да игра со протезата, Ковачевиќ потпишала договор со Црвена звезда.

### Репрезентативна кариера
Настапувала во речиси сите јуниорски репрезентации. За кадетската селекција се натпреварувала трипати (2008, 2009 и 2010 година) на ЕП. Со јуниорската селекција настапувала две години (2011 и 2012 година). Со јуниорската репрезентација освоиле бронзен медал на Европското првенство во 2012 година. Со селекцијата до 19 години таа учествувала на СП 2013 година.

## Друго
мини|Наташа Ковачевиќ, добитничка на наградата „ Про-Фемина 2016 “.
По сообраќајна несреќа и привремениот прекин на играчката кариера, Наташа се посветила на хуманитарната работа. Таа ја основала Фондацијата под свое име, чија цел е да им помогне на младите спортисти и нивното образование.

Таа е избрана за младински амбасадор на Европската филијала на Меѓународната кошаркарска федерација (ФИБА) во 2014 година.

Францускиот претседател Емануел Макрон и доделил „Орден на витези на националниот ред“ во 2021 година за признатиот спортски ангажман од највисоко ниво и покрај сите лични проблеми и изразената поддршка на младите спортисти кои имаат потешкотии.

Мајката на Наташа е Наталија Бачановиќ, поранешна кошаркарка која со Црвена звезда го освоила Купот на европските шампиони во 1979 година нејзиниот татко е Вукашин Ковачевиќ, поранешен ракометар.

## Наводи

## Надворешни врски

* Профилот на Наташа Ковачевиќ на eurobasket.com
* Официјална веб-страница на Фондацијата Наташа Ковачевиќ

Категорија:Живи луѓе
Категорија:Родени во 1994 година
Категорија:Црвена Ѕвезда
Категорија:Носители на Легијата на честа